el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el es en en el en el el el el el el el el el el el el el en el en el en el en el en el fr el en el en el en el fr el fr el en el en el en el ca el el el el el en el el el el el en el en
Η ελληνική ομάδα στους Παραολυμπιακούς Αγώνες του Τόκιο, η οποία αποτελείται συνολικά από 44 Έλληνες αθλητές και αθλήτριες και 4 συνοδούς αθλητές, οι οποίοι θα αγωνιστούν σε 11 αθλήματα, δηλώνει έτοιμη να αγωνιστεί στη μεγάλη γιορτή του αθλητισμού.
Συγκεκριμένα, τα μέλη της ελληνικής αποστολής θα συμμετάσχουν στα εξής αγωνίσματα: Στίβος, Κολύμβηση, Άρση Βαρών σε πάγκο, Μπότσια, Ξιφασκία με Αμαξίδιο, Σκοποβολή, Τοξοβολία, Αντισφαίριση με Αμαξίδιο, Επιτραπέζια Αντισφαίριση, Ποδηλασία και Τζούντο
Σύμφωνα με την Ελληνική Παραολυμπιακή Επιτροπή, στους αγώνες του Ρίο, το 2016, η Ελλάδα είχε συγκεντρώσει 13 μετάλλια (5 χρυσά, 4 αργυρά, 4 χάλκινα), καταλαμβάνοντας την 24η θέση στον πίνακα μεταλλίων. Ήταν η δεύτερη καλύτερη θέση στην ιστορία της ελληνικής αποστολής, μετά την 20η στο Πεκίνο.
Ο χρυσός Παραολυμπιονίκης του Ρίο, Δημοσθένης Μιχαλεντζάκης και ο κάτοχος τριών μεταλλίων σε Παραολυμπιακούς Αγώνες και ο Αριστείδης Μακροδημήτρης, είναι οι δύο από τους συνολικά τέσσερις Έλληνες αθλητές που θ` αγωνιστούν στα προκριματικά της κολύμβησης κατά τη διάρκεια της 1ης ημέρας. Το απόγευμα θα διεξαχθούν οι τελικοί. Οι άλλοι αθλητές είναι οι Γεράσιμος Λιγνός και Αλέξανδρος Λεργιός. Στον τελικό, λόγω μικρής συμμετοχής, έχει προκριθεί ήδη ο Δημήτρης Καρυπίδης.
Στην ξιφασκία με αμαξίδιο και συγκεκριμένα στην σπάθη Β` κατηγορίας αγωνίζεται ο «ασημένιος» Παραολυμπιονίκης του Ρίο, Πάνος Τριανταφύλλου, ενώ στην σπάθη Α` η Ελλάδα θα εκπροσωπηθεί από τον Βασίλη Ντούνη.
Τις υποχρεώσεις του στον όμιλο που δημιουργήθηκε στην κλάση 6 των ορθίων στην επιτραπέζια αντισφαίριση, θα ξεκινήσει και ο Μάριος Χατζηκυριάκος.
Στο μεταξύ, την Ελληνική Πρεσβεία στο Τόκιο επισκέφθηκε ο Πρόεδρος της Ελληνικής Παραολυμπιακής Επιτροπής (ΕΠΕ), Χρήστος Καλούδης, ο οποίος έγινε δεκτός από την Πρέσβη της Ελλάδας στο Τόκιο, Κακιούση Κωνσταντίνο.
Εξάλλου, η Διεθνής Παραολυμπιακή Επιτροπή παρουσίασε την ομάδα προσφύγων, η οποία θα αγωνιστεί στους Παραολυμπιακούς Αγώνες του Τόκιο και η οποία θα αποτελείται από μια αθλήτρια και τέσσερις αθλητές.
Σύμφωνα με την Ελληνική Παραολυμπιακή Επιτροπή, ο Πρόεδρος της Ελληνικής Παραολυμπιακής Επιτροπής Χρήστος Καλουδάς παραβρέθηκε στην παρουσίαση.
Η Ελληνική Παραολυμπιακή Επιτροπή συνέβαλε ουσιαστικά στη δημιουργία της ομάδας προσφύγων πριν από πέντε χρόνια με την παρουσία του αθλητή Ibrahim Hussein στους Παραολυμπιακούς Αγώνες του Ρίο.
Στους Παραολυμπιακούς Αγώνες του Τόκιο δύο από τους πέντε αθλητές της ομάδας προσφύγων ζουν και προπονούνται στην Ελλάδα
Τόσο ο Ιμπραήμ Αλ Χουσειν όσο και η Αλία Ίσα, θα αγωνισθούν ο πρώτος στην κολύμβηση και η δεύτερη στον στίβο. Θα είναι και οι δύο σημαιοφόροι της ομάδας.